Călătorii pot vedea în timp real, în Google Maps, gradul de ocupare al mijloacelor de transport în comun din București
Primarul Capitalei, Nicușor Dan, anunță, într-o postare în pagina sa de Facebook, că de luni călătorii pot vedea în timp real, în aplicația Google Maps, gradul de încărcare al mijloacelor de transport în comun. În felul acesta, călătorii pot afla dinainte cât de aglomerat este mijlocul de transport care urmează să sosească în stație. Primarul precizează că Bucureștiul este singurul oraș din România cu această funcție disponibilă.